钦定古今图书集成/明伦汇编/闺媛典/第026卷 > 潘维城妻郭氏
## 钦定古今图书集成/明伦汇编/闺媛典/第026卷 > 潘维城妻郭氏

按《闽书》：郭氏，诸生潘维城妻，方伯洙母也。父立彦，为
尚宝卿。既归，城事舅孝谨，事妾姑如其姑，事夫之兄
弟和而敬。佐城读书，非城休不敢休。城病，郭已老，尚
侍榻寝累月。少受文史，无所不彻通。最好《太上感应
篇》，古今格言，下至本草通书，亦经览阅。作诗示洙曰：
“愿子为官廉以德，殊胜斑衣舞老莱。”又云：“人生名利
等秋叶，惟许丹心照天地。”少从父京邸，一一能记当
日朝政，若严分宜、张司马、王中丞、陆锦衣始终成败，
老而为诸郎述之历历焉。